เคปเลอร์ (วงดนตรี)

เคปเลอร์ (เกาหลี: ; อาร์อาร์: "Kepeulleo"; #เปลี่ยนทาง) เป็นเกิร์ลกรุปเกาหลีใต้ที่ก่อตั้งผ่านรายการเรียลลิตีแข่งขัน"เกิลส์แพลนเน็ต 999" ทางช่องเอ็มเน็ตของซีเจ อีแอนด์เอ็มในปี ค.ศ. 2021 บริหารโดยสวิงเอนเตอร์เทนเมนต์และเวกวัน กลุ่มประกอบด้วยสมาชิกเจ็ดคน ได้แก่ คิม แช-ฮย็อน, ฮยูนิง บาฮียีห์, ชเว ยู-จิน, คิม ดา-ย็อน, ซอ ยอง-อึน, เอซากิ ฮิคารุ และเซิน เสี่ยวถิง เดิมกลุ่มมีเก้าคน อดีตสมาชิก คัง เย-ซอ และซากาโมโตะ มาชิโระ ออกจากกลุ่มเมื่อเดือนกรกฎาคม ค.ศ. 2024
กลุ่มเปิดตัวเมื่อวันที่ 3 มกราคม ค.ศ. 2022 ด้วยอีพีแรกในชื่อ"เฟิสต์อิมแพ็ค" ภายใต้การจัดการร่วมกันของเวกวันและสวิงเอนเตอร์เทนเมนต์ หลังจากวางจำหน่าย กลุ่มนี้ประสบความสำเร็จในเชิงพาณิชย์ทันที ด้วยยอดขายประมาณ 400,000 ชุด และขึ้นอันดับ 1 ในแกออนอัลบั้มชาร์ตของเกาหลีใต้ นอกจากนี้ ทั้งอีพีและซิงเกิล "วาดาดา" ยังติดชาร์ต "Billboard Global 200" และ World Digital Songs ตามลำดับ ความสำเร็จในช่วงแรกทำให้พวกเธอได้รับการยกย่องให้เป็น New Wave of the Year ในงานประกาศรางวัลหลายงาน รวมถึง เอเชียอาร์ติสต์อะวอดส์ และโซลมิวสิกอะวอดส์
ซิงเกิลเปิดตัวในญี่ปุ่นของกลุ่ม "ฟลาย-อัป" วางจำหน่ายเมื่อวันที่ 7 กันยายน ค.ศ. 2022 ภายใต้บริษัทอารีโอลาเจแปน ซึ่งเป็นบริษัทในเครือของโซนีมิวสิกเอนเตอร์เทนเมนต์เจแปน ซิงเกิลเปิดตัวที่อันดับสองในออริคอนซิงเกิลส์ชาร์ตและมียอดขายมากกว่า 100,000 ชุด ซิงเกิลนี้ได้รับการรับรองระดับโกลด์จากสมาคมผู้ประกอบกิจการเพลงของญี่ปุ่น (RIAJ)
ตั้งแต่วันที่ 30 กันยายน ค.ศ. 2024 ในส่วนหนึ่งของการปรับโครงสร้างใหม่ของสวิงเอนเตอร์เทนเมนต์ กลุ่มจะบริหารจัดการโดยเวกวันและ KLAP Entertainment
ชื่อ.
"Kep1er" เป็นชื่อที่แนะนำและคิดโดยผู้ชมรายการผ่านทางเว็บไซต์เนเวอร์ ชื่อนี้อ้างอิงถึงดาวเคราะห์ในระบบดาวเคปเลอร์ซึ่งตั้งชื่อตามนักดาราศาสตร์โยฮันเนิส เค็พเพลอร์ในศตวรรษที่ 16
ชื่อนี้ยังคงสัมพันธ์กับ"เกิลส์แพลนเน็ต 999" โดยยังคงใช้ธีมที่เกี่ยวข้องกับอวกาศต่อจากชื่อรายการ
ประวัติ.
การก่อตั้งผ่านรายการ"เกิลส์แพลนเน็ต 999".
เคปเลอร์ก่อตั้งขึ้นผ่านรายการการเรียลลิตีเอาชีวิตรอด"เกิลส์แพลนเน็ต 999" ของเอ็มเน็ต ซึ่งออกอากาศตั้งแต่วันที่ 6 สิงหาคมถึง 22 ตุลาคม 2021 รายการนำผู้เข้าแข่งขัน 99 คนจากจีน ญี่ปุ่น และเกาหลีใต้ เพื่อมาแข่งขันและเปิดตัวในวงเกิร์ลกรุปข้ามชาติ จากผู้เข้าแข่งขัน 99 คนในตอนแรก มีเพียง 9 อันดับแรกเท่านั้นที่จะอยู่ในรายชื่อผู้เล่นตัวจริงรอบสุดท้าย
ก่อนเริ่มรายการ สมาชิกหลายคนในรายชื่อสุดท้ายได้เคยเข้ามามีส่วนร่วมในวงการบันเทิงแล้ว ชเว ยู-จินเปิดตัวครั้งแรกกับวงเกิร์ลกรุปซีแอลซีของคิวบ์เอนเตอร์เทนเมนต์ เมื่อวันที่ 19 มีนาคม 2015 โดยมี First Love เป็นอีพีแรกของวง เธอได้พักกิจกรรมกับซีแอลซี เนื่องจากทำกิจกรรมกับเคปเลอร์จนกระทั่งยุบวง ในปี 2010 คัง เย-ซอเป็นสมาชิกของเกิร์ลกรุป CutieL ก่อนที่จะเข้าร่วม Busters ตั้งแต่ปี 2019 ถึง 2020
คิม ดา-ย็อนเข้าร่วม"พรอดิวซ์โฟร์ตีเอต"ในปี 2018 ซึ่งเป็นตัวแทนของซีเอ็นซีเอนเตอร์เทนเมนต์ ในขณะที่เซิน เสี่ยวถิงเข้าร่วม"พรอดิวซ์แคมป์ 2020" ซึ่งเป็นตัวแทนของท็อปคลาสเอนเตอร์เทนเมนต์ ทั้งคู่ตกรอบแรก โดยได้อันดับที่ 70 และ 80 ในรายการตามลำดับ มาชิโระ ซากาโมโตะเป็นเด็กฝึกหัดที่เจวายพีเอนเตอร์เทนเมนต์ตั้งแต่ปี 2016 ถึง 2018 ปรากฏตัวในตอนแรกของรายการเรียลลิตี"สเตรย์คิดส์"ของเอ็มเน็ต ซึ่งเป็นส่วนหนึ่งของทีมฝึกหัดหญิง หลังจากพรอดิวซ์โฟร์ตีเอต ดาย็อนออกจากซีเอ็นซีเอนเตอร์เทนเมนต์และเซ็นสัญญากับสตาร์เดียมเอนเตอร์เทนเมนต์ หลังจากที่แผนการเปิดตัวของเธอล้มเหลว เสี่ยวถิงเคยแข่งขันบอลรูมแดนซ์และโมเดิร์นแดนซ์ โดยได้รับรางวัลเหรียญทองในการแข่งขันกีฬาโมเดิร์นแดนซ์ในเซี่ยงไฮ้ และอันดับที่หกของโลกในการแข่งขันที่อังกฤษ
2021–ปัจจุบัน: "เฟิสต์อิมแพ็ค", ควีนดอม 2, "ดับลาส", เปิดตัวในญี่ปุ่น "ทรับเบิลชูตเตอร์" และ "เลิฟสตรัค!".
เคปเลอร์จะเปิดตัวในวันที่ 14 ธันวาคม 2021 ด้วยอีพีแรก "เฟิสต์อิมแพ็ค" โดยเปิดให้สั่งจองล่วงหน้าตั้งแต่วันที่ 29 พฤศจิกายน อย่างไรก็ตาม มีการประกาศว่ากำหนดการเปิดตัวของวงถูกเลื่อนออกไปเป็นวันที่ 3 มกราคม 2022 เนื่องจากหนึ่งในทีมงานของพวกเธอมีผลตรวจโควิด-19 เป็นบวก และเมื่อวันที่ 14 ธันวาคม ได้เปิดเผยว่ามาชิโระและเสี่ยวถิงมีผลตรวจโควิด-19เป็นบวก วันที่ 26 ธันวาคม ต้นสังกัดของเคปเลอร์ประกาศว่าเสี่ยวถิงและมาชิโระหายจากโรคโควิด-19แล้ว
วันที่ 3 มกราคม 2022 เคปเลอร์ปล่อยอีพีแรกของพวกเขาในชื่อ "เฟิสต์อิมแพ็ค" โดยมีเพลง "วาดาดา" เป็นซิงเกิลหลัก วันที่ 10 มกราคม แชฮย็อนถูกประกาศให้เป็นพิธีกรร่วมคนใหม่ในรายการเพลงเดอะโชว์ทางช่องเอสบีเอส เอ็มทีวี ร่วมกับมินฮี วงคราวิตี วันที่ 13 มกราคม เคปเลอร์ได้รับรางวัลรายการเพลงครั้งแรกในรายการเอ็มเคานต์ดาวน์ด้วยเพลง "วาดาดา" วันที่ 21 กุมภาพันธ์ 2022 ได้รับการยืนยันว่าเคปเลอร์จะเข้าร่วมรายการการแข่งขันเรียลลิตี ควีนดอม ฤดูกาล 2 ของเอ็มเน็ต ซึ่งมีกำหนดออกอากาศในเดือนมีนาคม 2022
วันที่ 20 มิถุนายน 2022 เคปเลอร์ได้ปล่อยอีพีที่สองในชื่อ "ดับลาส" โดยมีเพลง "อัป!" เป็นซิงเกิลหลัก
วันที่ 3 สิงหาคม 2022 เคปเลอร์ได้ปล่อยซิงเกิลแรกในภาษาญี่ปุ่นของพวกเธอในชื่อ "ฟลาย-อัป" โดยมี "วิงวิง" เป็นเพลงหลัก และวางจำหน่ายเมื่อวันที่ 7 กันยายน 2022 
วันที่ 23 กันยายน 2022 เคปเลอร์ได้ออกซิงเกิลโปรโมต "ชูการัส" ผ่านยูนิเวิร์สมิวสิก
วันที่ 13 ตุลาคม 2022 เคปเลอร์ได้ปล่อยอีพีที่สามในชื่อ "ทรับเบิลชูตเตอร์" โดยมีเพลง "วีเฟรช" เป็นซิงเกิลหลัก
วันที่ 16 มกราคม 2023 มีการประกาศว่าซิงเกิลภาษาญี่ปุ่นชุดที่สอง "Fly-By" ของเคปเลอร์จะวางจำหน่ายในวันที่ 15 มีนาคม 2023 โดยมีเพลง "I Do! Do You?" เป็นซิงเกิลหลัก
วันที่ 10 เมษายน 2023 กลุ่มปล่อยอีพีที่สี่ "เลิฟสตรัค!" โดยมี "Giddy" เป็นซิงเกิลหลัก